Ein ſchappel bꝛun vn̄ vnd̾ wilent ie blāc
Ein ſchappel bꝛun vn̄ vnd̾ wilent ie blāc·
hat mir gehoͤhet dc h̾ze vn̄ dē mv̊t·
hie bi kv́nde ich min̾ frowē dē ſang·
dc ſi bekēne wer mich ſingē tůt·
ich ſol mih gegē ir ſchuldē huͤtende ſin·
noh michels bc dāne d̾ ǒgen min·
ſi ſie getrúwe das w̾de an mir ſchin·

Es iſt ein wund̾ mir wart nie ſo we·
go ich wol vierē fúr eigē mich bot·
nv mīne ich eine vn̄ deheine and̾ me·
vn̄ iſt nah d̾ einē noh groſſer min not·
dāne ſi w̾e vō mīnen alſie·
es wc eī ſpil da mit ich vmbe gie·
nv erkēne ich mīne die erkande ich ê nie·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse